b'\n_START_ARTICLE_\nKarl Tihase\n_START_PARAGRAPH_\nKarl Tihase (27. mai 1914 Koltsovka k\xc3\xbcla, Mariinski maakond, Tomski kubermang \xe2\x80\x93 16. november 2005 Tallinn) oli eesti arhitektuuriajaloolane._NEWLINE_Karl Tihase on maetud Metsakalmistule.\n_START_SECTION_\nHaridus\n_START_PARAGRAPH_\nAlghariduse omandas kohalikus eesti algkoolis; \xc3\xb5ppis Tomski Raudteetehnikumis 1931\xe2\x80\x931932, l\xc3\xb5petas Novosibirski Arhitektuuri ja Ehitusinseneride Instituudi arhitektuuri erialal 1945 (cum laude). T\xc3\xa4iendas end Moskva K\xc3\xb5rgemas T\xc3\xb6\xc3\xb6stuskunsti Koolis 1972, Eesti NSV Riiklikus Kunstiinstituudis 1979 ja 1985.\n_START_SECTION_\nTeaduskraad ja kutse\n_START_PARAGRAPH_\nArhitektuurikandidaat 1953 (NSV Liidu Arhitektuuriakadeemia, Moskva "\xd0\x9d\xd0\xb0\xd1\x80\xd0\xbe\xd0\xb4\xd0\xbd\xd0\xbe\xd0\xb5 \xd0\xb6\xd0\xb8\xd0\xbb\xd0\xb8\xd1\x89\xd0\xb5 \xd0\xad\xd1\x81\xd1\x82\xd0\xbe\xd0\xbd\xd0\xb8\xd0\xb8"); dotsent 1963; kunstiteaduste doktor 1974 (NSV Liidu Kunstiakadeemia Ilja Repini nimeline maali-, skulptuuri- ja arhitektuuriinstituut, Leningrad "\xd0\xad\xd1\x81\xd1\x82\xd0\xbe\xd0\xbd\xd1\x81\xd0\xba\xd0\xbe\xd0\xb5 \xd0\xbd\xd0\xb0\xd1\x80\xd0\xbe\xd0\xb4\xd0\xbd\xd0\xbe\xd0\xb5 \xd0\xb7\xd0\xbe\xd0\xb4\xd1\x87\xd0\xb5\xd1\x81\xd1\x82\xd0\xb2\xd0\xbe", kinnitus 1976); professor 1977,\n_START_SECTION_\nTeenistus\n_START_PARAGRAPH_\nMariinski Keskkooli 1933\xe2\x80\x931936 ja Tomski Keskkooli joonistamise ja joonestamise \xc3\xb5petaja 1938\xe2\x80\x931940; Novosibirski Arhitektuuri ja Ehitusinseneride Instituudi kunsti ja graafika kateedri \xc3\xb5ppej\xc3\xb5ud 1945\xe2\x80\x931947.TT\xc3\x9cs 1948\xe2\x80\x932005: arhitektuuri ja arhitektuuriliste konstruktsioonide kateedri vanem\xc3\xb5petaja 1948\xe2\x80\x931952; graafika kateedri vanem\xc3\xb5petaja 1952\xe2\x80\x931956, kateedrijuhataja kohuset\xc3\xa4itjat 1952\xe2\x80\x931955, dotsendi kohuset\xc3\xa4itja 1954\xe2\x80\x931956, dotsent 1956\xe2\x80\x931975, kateedrijuhataja 1955\xe2\x80\x931986, professor 1975\xe2\x80\x931990; arhitektuuri ja ehitusmaterjalide kateedri professor 1990\xe2\x80\x931992, konsultantprofessor; ehitiste projekteerimise instituudi emeriitprofessor 1994\xe2\x80\x932005.\n_START_SECTION_\nTeadust\xc3\xb6\xc3\xb6 p\xc3\xb5hisuunad\n_START_PARAGRAPH_\nEesti rehielamud, maa-arhitektuuri areng ja rahvakunst. Ligi 30 aastat tegi uurimisretki Eesti taluehitistega tutvumiseks, nende \xc3\xbclem\xc3\xb5\xc3\xb5tmiseks, pildistamiseks v\xc3\xb5i sulejoonistena j\xc3\xa4\xc3\xa4dvustamiseks. Avaldanud arvukalt publikatsioone, joonistamis- ja joonestamisk\xc3\xa4siraamatuid, illustreeris ise oma raamatuid. Osales mahukate teoste "Eesti arhitektuuri ajalugu" ja "Eesti kunsti ajalugu" koostamisel.\n_START_SECTION_\nTeaduskorralduslik tegevus\n_START_PARAGRAPH_\nNSV Liidu K\xc3\xb5rg- ja Keskerihariduse Ministeeriumi kujutava geomeetria ja insenerigraafika teaduslik-metoodilise n\xc3\xb5ukogu liige; Eesti Arhitektide Liidu liige ja maa-arhitektuuri sektsiooni juhataja aastast 1954; Rocca al Mare m\xc3\xb5isa maadel tegevust alustanud Eesti Vaba\xc3\xb5humuuseumi rajamise algatajaid ja konsultant 1957 ning teadusliku n\xc3\xb5ukogu liige 1964\xe2\x80\x931997; Lahemaa Rahvuspargi teaduslik konsultant; arhitektuuriliste m\xc3\xa4lestusm\xc3\xa4rkide rekonstrueerimise teaduslik-metoodilise n\xc3\xb5ukogu liige; Tallinna Teadlaste Maja liige.\n_START_SECTION_\n\xc3\x9chiskondlik tegevus\n_START_PARAGRAPH_\nEesti NSV \xc3\x9clemkohtu 1950\xe2\x80\x931955 ja NSV Liidu \xc3\x9clemkohtu 1957\xe2\x80\x931962 rahvakaasistuja; Tallinna Linna T\xc3\xb6\xc3\xb6rahva Saadikute N\xc3\xb5ukogu rahvasaadik 1955\xe2\x80\x931957.\n_START_SECTION_\nTunnustused\n_START_PARAGRAPH_\nN\xc3\xb5ukogude Eesti preemia 1967 (kollektiiv, Eesti arhitektuuri ajalugu. Tallinn, 1965), 1977 (Eesti talurahvaarhitektuur. Tallinn, 1974); Eesti kultuuripreemia elut\xc3\xb6\xc3\xb6 eest 1994; m\xc3\xa4lestusm\xc3\xa4rk Eesti Vaba\xc3\xb5humuuseumis 2007.'